Blaze7451/Wiki-th-20250601 huggingface dataset:
มาซิโดเนีย

มาซิโดเนีย (Macedonia) อาจหมายถึง

**ดินแดนปัจจุบัน**
 สาธารณรัฐมาซิโดเนียเหนือ- มาซิโดเนีย (กรีซ)
** มาซิโดเนียตะวันตก
** มาซิโดเนียกลาง
** มาซิโดเนียตะวันออกและเทรซ- มาซิโดเนีย (ภูมิภาค)

**ดินแดนโบราณ**
 ราชอาณาจักรมาเกโดนีอา- มาซิโดเนีย (มณฑลโรมัน)- มุขมณฑลมาซิโดเนีย- มาซิโดเนีย (ทีม)- รัฐอิสระมาซิโดเนีย- สาธารณรัฐสังคมนิยมมาซิโดเนีย

**ดูเพิ่ม**
 กรณีพิพาทชื่อมาซิโดเนีย
อินฟินิตี้ (วงดนตรี)

อินฟินิตี้ (infinity) เป็นวงดนตรีแนวฟิวชั่นแจ๊ส วงแรกของประเทศไทย เกิดจากการรวมตัวของนักดนตรีของไทยที่รักในบทเพลงแจ๊ส โดยมีผู้ร่วมก่อตั้งคือ ศรายุทธ สุปัญโญ และเทวัญ ทรัพย์แสนยากร โดยเริ่มแรกนั้นได้รวมตัวกันเล่นตามโรงแรม และตามผับต่าง ๆ ต่อมาจึงออกอัลบั้มเป็นของตนเอง

**สมาชิก**
สมาชิกของวงในยุคแรก ๆ นั้นประกอบไปด้วย- ศรายุทธ สุปัญโญ - เปียโน  - อภิไชย เย็นพูนสุข - คีย์บอร์ด - จรัญ สารีวงษ์ - เพอร์คัสชั่น- ชุมพล สุปัญโญ - กีตาร์ - ยงยุทธ มีแสง - ทรัมเป็ต - เทวัญ ทรัพย์แสนยากร - แซกโซโฟน - วรฤทธิ์ เล่ห์วิสุทธิ์ - กลอง - ประสิทธิ์ เหลืองอรุณ - เบส- ทศพล วัฒนาคร - เบส - วรรณยศ มิตรานนท์ - กลอง (เฉพาะชุด Fourcolours และร้องในอัลบั้ม ปีกฝัน และ Together)- Daniel A. Kiely - แซกโซโฟน (เฉพาะชุด ปีกฝัน และ Together)- เศกพล อุ่นสำราญ แซกโซโฟน (เฉพาะช่วงอัลบั้ม Together ที่มาเล่นแทน Daniel A. Kiely ที่กลับประเทศ)
ซึ่งต่อมาสมาชิกก็มีการเปลี่ยนแปลงตลอด โดยบางอัลบั้มก็มีเพื่อน ๆ นักดนตรีมาเป็นแขกรับเชิญร่วมร้องร่วมเล่นอีกด้วย

**สมาชิกปัจจุบัน**
ปัจจุบัน Infinity มีสมาชิกทั้งหมด 5 คนด้วยกัน คือ- ศรายุทธ สุปัญโญ - คีย์บอร์ด- ชุมพล สุปัญโญ - กีตาร์ - สุทธิพงษ์ ปานคง - กลอง- วิโรจน์ สถาปนาวัตร - เบส- ภาสกร สุขสันติภาพ - แซ็ก

**ผลงาน**
 The Candle Light Blues (Nitespot 1986)- Majestic Rain สายฝน (EMI 1987)- Now & Then (Grammy 1988)- Night & Day วันและคืน (Grammy 1989)- Night Wing ปีกฝัน (Epic - Sony Music 1992)- Together (Sony Music 1994)- Fourcolors (Baitong - Grammy 2005)- The Miracle (Grammy 2007)- Andaman Days (Baitong - Grammy 2007)
*10 (Jazz corners - Grammy 2010)

**แหล่งข้อมูลอื่น**
  All Thai Music ผลงานบางส่วนของวงอินฟินิตี้ date=2006-02-10 
หมวดหมู่:กลุ่มดนตรีแจ๊สสัญชาติไทย
หมวดหมู่:กลุ่มดนตรีไทยในยุค 1980
หมวดหมู่:กลุ่มดนตรีไทยที่ก่อตั้งในปี พ.ศ. 2529
อย่างนี้ต้องพิสูจน์ Q.E.D.

อย่างนี้ต้องพิสูจน์ Q.E.D. (Q.E.D - Quod Erat Demonstrandum) เป็นการ์ตูนญี่ปุ่น ผลงานของ โมโตฮิโร่ คาโต้ ผู้เขียนร็อกเก็ตแมน และล่าสุดเขาได้เขียนผลงานเรื่อง พิพิธภัณฑ์พิศวง ขึ้น ทั้งหมดตีพิมพ์และจัดจำหน่ายในประเทศไทยโดย สำนักพิมพ์วิบูลย์กิจ

**เนื้อเรื่อง**
เรื่องราวของหนุ่มน้อย โทมะ โซ เด็กอัจฉริยะที่เรียนจบจาก MIT ด้วยวัยเพียง 15 ปี แต่กลับอยากใช้ชีวิตแบบนักเรียน ม.ปลาย ธรรมดา ๆ ที่ญี่ปุ่น ทว่า เรื่องราวรอบตัวเขาไม่ยอมให้เขาเก็บงำความสามารถเอาไว้ เขามักได้ไปเกี่ยวข้องกับปริศนาทั้งเล็กและใหญ่อยู่เสมอ โดยมากก็จะเกิดจากการชักนำของเพื่อนร่วมห้องสาวน้อยผู้แข็งแรง น้ำใจงาม และชอบยุ่งเรื่องชาวบ้าน ที่ชื่อ มิสุฮาระ คานะ ลูกสาวตำรวจนักสืบ และในช่วงหลัง โทมะก็ได้ช่วยงานตำรวจหลายเรื่อง  นอกจากคานะแล้ว ก็ยังมีบรรดาเพื่อนเก่าที่ MIT ที่มักจะนำพาเรื่องราวต่าง ๆ มาให้โทมะอยู่เสมอ เช่น โลกิ เป็นต้น
'อย่างนี้ต้องพิสูจน์' ไม่เหมือนกับการ์ตูนแนวสืบสวนทั่วไป ที่แฝงไปด้วยเป็นเรื่องง่าย ๆ ที่พบเห็นได้ ไปถึงเรื่องที่ยุ่งยากซับซ้อนระดับประเทศ ไม่จำเป็นต้องมีห้องปิดตาย ไม่มีฉากไล่ล่าคนร้าย ไม่มีองค์กรอาชญากรรมดำมืด ไม่ได้มีความฝันมุ่งมั่นเป็นนักสืบที่เก่งที่สุด โทมะและมิสุฮาระ เพียงแต่พบเห็นปริศนา แล้วก็คลี่คลายมันโดยใช้การคิดตามหลักเหตุผล และใช้ความรู้ที่ตนเองมีอยู่ (ซึ่งบางครั้งเป็นความรู้ที่เด็กอัจฉริยะอย่างโทมะเท่านั้นจึงจะมีได้)
การดำเนินเรื่องของ Q.E.D. มีโครงสร้างเหมือนกับการ์ตูนแนวสืบสวนเรื่องอื่น ๆ เริ่มจากเกิดคดี กลุ่มตัวละครเอกรับทราบข้อมูล และเมื่อตัวละครทำการไขปริศนาของคดีนั้น ๆ ได้แล้ว ก็จะประกาศข้อความบ่งบอกให้ผู้อ่านได้ทราบโดยการเขียนคำว่า Q.E.D. (มาจากภาษาละตินว่า quod erat demonstrandum หรือในภาษาไทยคือ ซ.ต.พ. - ซึ่งต้องพิสูจน์) หรือมีการเล่นเทคนิคการนำเสนอคำว่า Q.E.D. อีกหลายรูปแบบ เช่นแสดงในรูปของป้ายบอกทาง เศษกระดาษ เป็นต้น

**ตัวละคร**
โทมะ โซ: เด็กหนุ่มอัจฉริยะ จบมหาวิทยาลัยจาก MIT ด้วยวัยเพียง 15 ปีแต่กลับมาเรียนม.ปลายอีกครั้ง ดูเป็นคนนิ่ง ๆ
*มิสุฮาระ คานะ: เด้กสาวผู้ร่าเริง ห้าวหาญ ชอบช่วยเหลือผู้อื่น มุทะลุ เข้ากับคนได้ง่ายมาก มักจะลากตัวเองและโทมะเข้าไปหาปัญหาเสมอ
*โลกิ: เพื่อนสนิทของโทมะที่มหาวิทยาลัย MIT
*ผู้กองมิสุฮาระ: พ่อของ มิสุฮาระ คานะ
*เอบะ : เป็นทั้งเพื่อนและผู้ช่วยของโลกิ
*โทมะ ยู: น้องสาวของโทมะโซ ความสามารถพิเศษประสาทหูแยกแยะภาษาได้ดีเยี่ยม

**ละครโทรทัศน์**
 ผู้กำกับ อิเซดะ มาซายะ, Iseda Masaya (伊勢田雅也) และ  อิโนะคิโดะ ทาคายา, Enokido Takayasu (榎戸崇泰)

**รางวัล**
Q.E.D. ได้รับ รางวัล Kodansha Manga Award ครั้งที่ 33 ในประเภท โชเน็ง ในปี 2552 

**อ้างอิง**

**ดูเพิ่ม**
C.M.B. พิพิธภัณฑ์พิศวง

**แหล่งข้อมูลอื่น**
  เว็บไซต์ทางการละครเรื่อง Q.E.D. อย่างนี้ต้องพิสูจน์ date=2009-03-18  
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง‎
แม่พระรับเกียรติยกขึ้นสวรรค์

แม่พระรับเกียรติยกขึ้นสวรรค์ (หรือชื่อภาษาไทยอื่น ๆ เช่น พระนางมารีย์รับเกียรติเข้าสู่สวรรค์ หรือ พระแม่มารีย์รับเกียรติยกขึ้นสวรรค์ทั้งกายและวิญญาณ) หรือ อัสสัมชัญ (Assumption of Mary หรือชื่อเต็ม Assumption of the Blessed Virgin Mary) ในคติของคริสตจักรโรมันคาทอลิก, อีสเทิร์นออร์ทอดอกซ์, ออเรียนทัลออร์ทอดอกซ์, คริสตจักรตะวันออก และบางคณะของแองโกล–คาทอลิก หมายถึงการยกกายและวิญญาณของพระนางมารีย์พรหมจารีขึ้นสวรรค์ ถือเป็นการสิ้นสุดชีวิตบนโลกของแม่พระ การเฉลิมฉลองเทียบเท่ากันในคริสตจักรตะวันออกเรียกว่าการบรรทมของแม่พระ (Dormition)
การเฉลิมฉลองแม่พระรับยกขึ้นสวรรค์หรือวันอัสสัมชัญเป็นวันฉลองนักบุญที่สำคัญในคริสตจักรที่เฉลิมฉลองพระแม่ โดยทั่วไปตรงกับวันที่ 15 สิงหาคม ในหลายพื้นที่ของโลก นิกายคาทอลิกกำหนดให้วันนี้เป็นวันฉลองบังคับ การถ่ายทอดออกมาเป็นงานศิลปะเป็นที่พบได้ทั่วไปในศิลปะคริสต์ พบมาตั้งแต่ศตวรรษที่ 12
ตามคำสอนต้องเชื่อของโรมันคาทอลิกระบุว่าแม่พระทรง "สิ้นสุดช่วงชีวิตบนโลกใบนี้ และได้รับการยก (assumed) ทั้งกายและวิญญาณเข้าสู่ความรุ่งโรจน์นิรันดร์ในสวรรค์" ตามที่กำหนดไว้โดยสมเด็จพระสันตะปาปาปิอุสที่ 12 เมื่อวันที่ 1 พฤศจิกายน 1950 ในธรรมนูญพระสันตะปาปา Munificentissimus Deus ภายใต้หลักพระสันตะปาปาย่อมทรงไม่ผิดพลาด ในขณะที่คริสตจักรคาทอลิกและอีสเทิร์นออร์ทอดอกซ์เขื่อว่าเป็นการนอนหลับ (Dormition หรือ "การนอนหลับของแม่พระ")

**ศัพทมูล**
คำว่า "assumption" มาจากภาษาอังกฤษยุคกลาง "assumpcioun" แปลว่า "การยกขึ้นสวรรค์" (a taking up into heaven) และมาจากภาษาละติน "assumptio" แปลว่า "การยก" (taking)

**อ้างอิง**

**บรรณานุกรม**

**อ่านเพิ่ม**
 Duggan, Paul E. (1989). The Assumption Dogma: Some Reactions and Ecumenical Implications in the Thought of English-speaking Theologians. Emerson Press, Cleveland, Ohio.- Mimouni, Simon Claude (1995). Dormition et assomption de Marie: Histoire des traditions anciennes. Beauchesne, Paris.- issn=1522-7464 

**แหล่งข้อมูลอื่น**
  "Munificentissimus Deus – Defining the Dogma of the Assumption" Vatican, 1 November 1950-  Footage of the Assumption proclamation (1950) (British Pathé)- df=dmy-all - df=dmy-all 
หมวดหมู่:วันสำคัญทางศาสนาคริสต์
หมวดหมู่:พระแม่มารีย์
แม่พระรับเกียรติยกขึ้นสวรรค์
เขาพระวิหาร

เขาพระวิหาร อาจหมายถึง- ปราสาทพระวิหาร ปราสาทหิน อยู่บริเวณเทือกเขาพนมดงรัก ในพื้นที่ทับซ้อนชายแดนไทย-กัมพูชา - อุทยานแห่งชาติเขาพระวิหาร อุทยานแห่งชาติของไทยอยู่ใน จังหวัดอุบลราชธานี และจังหวัดศรีสะเกษ- เขาพระวิหาร กล้วยไม้ชนิดหนึ่ง อยู่ในสกุลพระยาฉัททันต์
แม่แบบ:สถานที่สมัยพระนคร

หมวดหมู่:กล่องนำทางประเทศกัมพูชา
หมวดหมู่:กล่องนำทางประเทศไทย
หมวดหมู่:กล่องนำทางประเทศลาว
สวนลอยบาบิโลน

ภาพวาดสวนลอยบาบิโลน โดย มาเตน แวน ฮีมเสติร์ก (Maarten van Heemskerck) นักวาดภาพชาวดัตช์
สวนลอยบาบิโลน (Hanging Gardens of Babylon) จัดเป็นหนึ่งในเจ็ดสิ่งมหัศจรรย์ของโลก ตั้งอยู่ริมแม่น้ำยูเฟรติส ประเทศอิรักในปัจจุบัน สร้างโดยพระเจ้าเนบูคัดเนซซาร์ที่ 2 แห่งกรุงบาบิโลเนีย สร้างให้แก่มเหสีของพระองค์ชื่อพระนางอมีทิสสร้างขึ้นเมื่อ 600 ปีก่อนคริสต์ศักราช สูงประมาณ 75 ฟุต กินพื้นที่ 400 ตารางฟุต ระเบียงทุกชั้นได้รับการตกแต่งด้วยไม้ดอก ไม้ประดับ ไม้ยืนพุ่มชนิดต่าง ๆ มีระบบชลประทานชักน้ำจากแม่น้ำยูเฟรตีสไปทำเป็นน้ำตกและนำไปเลี้ยงต้นไม้ตลอดปี 
สวนลอยบาบิโลนคือสิ่งมหัศจรรย์แห่งเดียวที่ยังไม่ทราบที่ตั้งชัดเจนของมัน และไม่มีเอกสารใดของบาบิโลนที่กล่าวถึงสวนนี้ ทำให้มีการตั้งทฤษฎีต่าง ๆ ที่ตั้งข้อสงสัยถึงการมีอยู่ของมันมากมาย โดยทฤษฎีที่ได้รับการวิเคราะห์ว่าเป็นไปได้นั้นมีอยู่สามทฤษฎี หนึ่ง; สวนนี้อาจมีอยู่จริงที่บาบิโลน และถูกทำลายด้วยปัจจัยบางอย่างในช่วงเวลาหลังคริสต์ศตวรรษที่หนึ่ง สอง; สวนลอยบาบิโลนอาจเป็นเพียงสวนในตำนานที่มาจากจินตนาการของนักเขียนชาวกรีกและโรมันเท่านั้น สาม; สวนนี้แท้จริงแล้วเป็นสวนในตำนานที่ได้รับการอ้างอิงถึงสวนของกษัตริย์เซนนาเชริบของอัสซีเรีย ที่ตั้งอยู่ในกรุงนิเนเวห์ที่ริมแม่น้ำไทกริส ใกล้เมืองโมซูลของประเทศซีเรียในปัจจุบัน

**อ้างอิง**

**ข้อมูล**
 cite book |author1-link=Irving Finkel |last1=Finkel |first1=Irving |year=1988 |chapter-url=https://books.google.com/books?id=vGhbJzigPBwC&pg=PA38 |chapter=The Hanging Gardens of Babylon |title=The Seven Wonders of the Ancient World |editor1-first=Peter |editor1-last=Clayton |editor2-first=Martin |editor2-last=Price |publisher=Routledge |location=New York |pages=38 ff |isbn=0-415-05036-7- isbn=978-0-19-538540-3

**แหล่งข้อมูลอื่น**
หมวดหมู่:เจ็ดสิ่งมหัศจรรย์ของโลก
ประภาคารฟาโรสแห่งอเล็กซานเดรีย

ประภาคารฟาโรสแห่งอเล็กซานเดรีย หรือ ประภาคารแห่งอเล็กซานเดรีย (Pharos of Alexandria, Lighthouse of Alexandria, คำว่าฟาโรสในภาษากรีก (Φάρος) แปลว่าประภาคาร) เป็นประภาคารโบราณซึ่งจัดให้เป็นหนึ่งในเจ็ดสิ่งมหัศจรรย์ของโลก ตั้งอยู่บนเกาะฟาโรส เมืองอเล็กซานเดรีย ริมฝั่งทะเลเมดิเตอร์เรเนียน สร้างประมาณ 270 ปีก่อนคริสต์ศักราช ในรัชสมัยพระเจ้าปโตเลมีที่ 1 โดยสถาปนิกชื่อ โซสเตรโตส 
ตัวประคาภารมีความสูงเท่าใดไม่แน่ชัด แต่อยู่ในระหว่าง 200-600 ฟุต (ขนาดพอ ๆ กับ เทพีเสรีภาพ) สร้างด้วยหินอ่อนแกะสลัก มีตะเกียงขนาดใหญ่บนยอด นักประวัติศาสตร์สันนิษฐานว่าในเวลากลางวันจะปล่อยควัน ในเวลากลางคืนจะเป็นแสงไฟสว่างที่เห็นได้จากระยะไกล ซึ่งยังไม่ทราบว่าใช้วิธีใดในการจุดไฟและส่องแสง บ้างก็สันนิษฐานว่าใช้กระจกในการส่องแสง บ้างก็เชื่อว่า สามารถส่องแสงได้ถึง 4 ทาง แต่บางส่วนก็เชื่อว่า ส่องแสงได้เพียงแค่ 2 ทางเท่านั้น 
ประภาคารฟาโรสแห่งอเล็กซานเดรีย มีอายุอยู่ได้ยาวนานถึง 1,600 ปี จนกระทั่งในประมาณศตวรรษที่ 13-14 เกิดแผ่นดินไหวทำให้ประภาคารพังลงมา
ในปี ค.ศ. 1994 นักโบราณคดีได้ดำน้ำสำรวจบริเวณปากอ่าวอเล็กซานเดรีย พบหลักฐานของสิ่งที่เชื่อว่าเป็นซากชิ้นส่วนของประภาคารฟาโรสแห่งอเล็กซานเดรีย ซึ่งบางส่วนเป็นหินที่หนักถึง 70 ตันและเป็นหนึ่งในเจ็ดสิ่งมหัศจรรย์ของโลกยุคโบราณ

**อ้างอิง**
หมวดหมู่:เจ็ดสิ่งมหัศจรรย์ของโลก
หมวดหมู่:สิ่งก่อสร้างในศตวรรษที่ 3 ก่อนคริสตกาล
ฟาโรสแห่งอเล็กซานเดรีย
อินฟินิตี

อินฟินิตี (Infinity หรือ Infiniti) สามารถหมายถึง- อนันต์  ในทางคณิตศาสตร์- อินฟินิตี้ (วงดนตรี) (Infinity) - วงดนตรีไทย- อินฟินิที (รถยนต์) (Infiniti) รถยนต์ของบริษัทนิสสันสำหรับตลาดหรูหรา- อินฟินิตี้ (ห้างสรรพสินค้า) (Infinity) - ห้างสรรพสินค้าในอำเภอเมืองจังหวัดสมุทรปราการ ตั้งอยู่บริเวณศาลากลางจังหวัด
ทั่ว พาทยโกศล

จางวางทั่ว พาทยโกศล นักดนตรีไทยที่มีชื่อเสียงในสมัยรัชกาลที่ 6 เกิดเมื่อ  21 กันยายน พ.ศ. 2424  เป็นบุตรของหลวงกัลยาณมิตตาวาส (ทับ พาทยโกศล) กับนางแสง  พาทยโกศล ซึ่งเป็นนักดนตรีที่มีชื่อเสียงในสมัยรัชกาลที่ 5 ถึงแก่กรรมเมื่อวันที่ 12 ตุลาคม พ.ศ. 2481  รวมอายุ 57 ปี

**ประวัติ**
จางวางทั่วเรียนดนตรีจากบิดามารดา และได้ศึกษากับครูคนอื่น ๆ เพิ่มเติมจนมีฝีมือทางฆ้องวงและระนาดเอก ในสมัยรัชกาลที่ 5 ท่านเป็นผู้ควบคุมวงปี่พาทย์ของพระเจ้าบรมวงศ์เธอ กรมหลวงชุมพรเขตอุดมศักดิ์ ต่อมา มาอยู่ในวงปี่พาทย์กับสมเด็จเจ้าฟ้าฯ กรมพระนครสวรรค์วรพินิต ในระหว่างนี้สมเด็จเจ้าฟ้าฯ กรมหลวงศรีรัตนโกสินทร ซึ่งเป็นสมเด็จพระพี่นางเธอในกรมพระนครสวรรค์วรพินิต ทรงพระกรุณาโปรดเกล้าฯ แต่งตั้งให้เป็น "จางวาง" ในพระองค์ท่าน คนทั่วไปจึงเรียกว่า จางวางทั่ว
ต่อมา ท่านตีฆ้องวงเล็กแข่งขันได้ "ชั้นหนึ่ง" พระบาทสมเด็จพระจุลจอมเกล้าเจ้าอยู่หัวจึงทรงพระกรุณาโปรดเกล้าฯ พระราชทานเหรียญราชรุจิเงินเป็นบำเหน็จ การประชันของครูดนตรีไทยในสมัยรัชกาลที่ 5 ที่บันทึกเสียงลงบนจานเสียงสยามปาเต๊ะ ร่องกลับทาง ในชื่อเพลง"ทยอยนอกมโหรี" 
ในสมัยรัชกาลที่ 6 จางวางทั่วได้เป็นครูสอนเพลงไทย ประจำกองแตรวงทหารเรือ ต่อมาท่านเป็นครูสอนดนตรีประจำกองแตรวงทหารมหาดเล็กรักษาพระองค์ จนลาออกใน พ.ศ. 2475
จางวางทั่วเป็นผู้มีฝีมือในการแต่งเพลง เพลงที่แต่งไว้มีทั้ง เพลงตับ เช่น- ตับลาวเจริญศรี- ตับชุดแขกไทร
เพลงเกร็ด เช่น- เขมรเอวบาง (เถา)- เขมรพวง (เถา)- เขมรปากท่อ (เถา)- เขมรเขียว (เถา)- แขกสาหร่าย (เถา)- ดอกไม้ร่วง (เถา)- โอ้ลาว (เถา)- เขมรเหลือง (เถา)- เขมรครวญ (เถา)- เขมรน้อย (เถา)- พม่าห้าท่อน (เถา)- ฯลฯ 
ในปี พ.ศ. 2477 จางวางทั่วแต่งเพลงชาติเป็นทำนองแบบไทย ซึ่งได้รับการคัดเลือกจากคณะกรรมการนำออกบรรเลงหลายครั้ง จนเปลี่ยนไปใช้ทำนองสากลแทน
นอกจากนี้ ท่านยังมีบุตรธิดาเป็นนักดนตรีไทยที่มีชื่อเสียง คือ อาจารย์เทวาประสิทธิ์  พาทยโกศล และคุณหญิงไพฑูรย์  กิตติวรรณ

**แหล่งข้อมูลอื่น**
 ฟังเสียงระนาดจากจางวางทั่วได้ที่
** http://www.youtube.com/watch?v=weFDNQIziyk 
** http://www.youtube.com/watch?v=GipkNutEMHU
หมวดหมู่:นักดนตรีไทย
สามเหลี่ยมทองคำ (เอเชียตะวันออกเฉียงใต้)

สามเหลี่ยมทองคำ (ရွှေတြိဂံ နယ်မြေ, pron; ສາມຫຼ່ຽມທອງຄຳ) ป็นพื้นที่ขนาดใหญ่ประมาณ order=flip เป็นพื้นที่พรมแดนระหว่างประเทศไทย ประเทศพม่า และประเทศลาว จุดบรรจบระหว่างแม่น้ำรวกกับแม่น้ำโขง คำว่า "สามเหลี่ยมทองคำ" (Golden Triangle) ถูกคิดขึ้นโดยมาร์แชลล์ กรีนเจ้าหน้าที่กระทรวงการต่างประเทศสหรัฐอเมริกา พ.ศ. 2514 ในงานแถลงข่าวเกี่ยวกับการค้าฝิ่น ปัจจุบันฝั่งไทยจุดบรรจบกันของแม่น้ำหรือ "สบรวก" ได้กลายเป็นแหล่งท่องเที่ยว โดยมีพิพิธภัณฑ์บ้านฝิ่น และหอฝิ่นอุทยานสามเหลี่ยมทองคำ และไม่มีการปลูกฝิ่น

สามเหลี่ยมทองคำเป็นพื้นที่การผลิตฝิ่นที่ใหญ่ที่สุดแห่งหนึ่งของโลกนับตั้งแต่คริสต์ทศวรรษ 1950 เฮโรอีนส่วนใหญ่ของโลกมาจากสามเหลี่ยมทองคำจนกระทั่งช่วงต้นคริสต์ศตวรรษที่ 21 เมื่อการผลิตฝิ่นในประเทศอัฟกานิสถานเพิ่มขึ้น ประเทศพม่าเป็นแหล่งผลิตฝิ่นรายใหญ่อันดับสองของโลกรองจากอัฟกานิสถานจนถึง พ.ศ. 2565 โดยผลิตฝิ่นประมาณร้อยละ 25 ของปริมาณฝิ่นทั้งหมดของโลก ส่วนหนึ่งมาจากสามเหลี่ยมทองคำ แม้ว่าการปลูกฝิ่นในประเทศพม่าจะลดลงเมื่อเทียบเป็นรายปีตั้งแต่ พ.ศ. 2558 แต่พื้นที่ปลูกฝิ่นกลับเพิ่มขึ้นร้อยละ 33 รวมเป็น 40,100 เฮกตาร์ (99,000 เอเคอร์) พร้อมกับศักยภาพในการผลิตที่เพิ่มขึ้นร้อยละ 88 เป็น 790 ตัน ใน พ.ศ. 2565 ตามข้อมูลล่าสุดของการสำรวจฝิ่นในประเทศพม่าจากสำนักงานว่าด้วยยาเสพติดและอาชญากรรมแห่งสหประชาชาติ (UNODC) และยังได้เตือนว่าการผลิตฝิ่นในประเทศพม่าอาจเพิ่มขึ้นอีกครั้งหากวิกฤตเศรษฐกิจที่เกิดจากโควิด-19 และการรัฐประหารในประเทศพม่า พ.ศ. 2564 ยังคงดำเนินต่อไป โดยส่งผลกระทบต่อสุขภาพประชาชนและความมั่นคงเป็นอย่างมากสำหรับภูมิภาคเอเชียส่วนใหญ่
ใน พ.ศ. 2566 ประเทศพม่ากลายเป็นผู้ผลิตฝิ่นรายใหญ่ที่สุดในโลก หลังจากผลิตฝิ่นได้ประมาณ 1,080 ตัน ตามรายงานของสำนักงานว่าด้วยยาเสพติดและอาชญากรรมแห่งสหประชาชาติ ในขณะที่การปรามอย่างรุนแรงจากกลุ่มตอลิบานทำให้การผลิตฝิ่นในอัฟกานิสถานลดลงประมาณ 95% เหลือ 330 ตัน ในปีเดียวกัน

**อ้างอิง**
หมวดหมู่:อำเภอเชียงแสน
หมวดหมู่:เขตแดนไทย–ลาว
หมวดหมู่:เขตแดนไทย–พม่า
หมวดหมู่:อาชญากรรมในประเทศไทย
หมวดหมู่:จุดบรรจบสามเขตแดน
นักเขียนการ์ตูน

นักวาดการ์ตูน (Cartoonist) คือบุคคลผู้มีความเชี่ยวชาญเป็นพิเศษในการเขียนการตูน ตามธรรมเนียมแล้วงานเขียนของนักเขียนการ์ตูนส่วนใหญ่จะเป็นแนวการ์ตูนขำขัน (ซึ่งปัจจุบันก็ยังคงเป็นเช่นนั้น) และมีจุดมุ่งหมายในการนำเสนอเบื้องต้นคือเพื่อความบันเทิง  งานเขียนดังกล่าวมีเนื้อหาที่หลากหลาย นำเสนอในรูปแบบการ์ตูนช่องเดียวจบ และตีพิมพ์ในสื่อชนิดต่างๆ เช่น ในนิตยสารหรือในหนังสือพิมพ์รายวัน เป็นต้น
คำว่านักเขียนการ์ตูนนี้ยังมีการประยุกต์ใช้ หมายถึงนักเขียนที่เขียนการ์ตูนประเภทหลายช่องจบ (comic strips) การ์ตูนคอมมิค (comic books) และการ์ตูนเรื่องยาวหรือนิยายภาพ (graphic novels) ด้วย

**ดูเพิ่ม**
 นักวาดมังงะ (มังงะคะ) - รายชื่อนักวาดการ์ตูน - รายนามนักวาดการ์ตูนไทย
ตลาดนัด

ไฟล์:Paharganj_main_bazaar.jpg|thumb|right|ตลาดนัดแห่งหนึ่งในอินเดีย 
ตลาดนัด คือตลาด ที่มีการกำหนดวันเปิดซื้อขายเป็นบางวันหรือบางเวลา ปกติแล้วจะมีลักษณะเป็นตลาดสดซึ่งขายอาหารสดเป็นหลัก ในวันที่มีตลาดนัดจะมีผู้คนคึกคักทั้งผู้ซื้อและผู้ขาย สินค้าอาจวางขายกับพื้นหรือวางบนโต๊ะหรือแผงที่สร้างขึ้นอย่างหยาบๆ นอกจากนี้ยังอาจมีรถกระบะวางขายสินค้าเบ็ดเตล็ดจำพวกของใช้ในครัวมาวางขายด้วย มักมีการขายอาหารปรุงเสร็จและขนมสำหรับผู้จับจ่ายซื้อขายในตลาดนัดด้วย
ตลาดนัดอาจจัดในสถานที่ที่แน่นอน หรือเปลี่ยนสถานที่ก็ได้ ความแตกต่างของตลาดนัดและตลาดสดก็คือ ตลาดสดนั้นเป็นตลาดที่มีสินค้าวางขายทุกวัน (อาจเว้นบางวันตามกำหนด) แต่ตลาดนัดมีกำหนดซื้อขายเพียงไม่กี่วันต่อสัปดาห์ หากเปิดขายเป็นประจำทุกวันก็จะไม่เรียกว่าตลาดนัด นอกจากนี้ตลาดนัดยังอาจขายสินค้าที่หลากหลาย ไม่จำเป็นต้องขายอาหารสดเพียงอย่างเดียว เช่น เสื้อผ้า แผงหนังสือ เป็นต้น
ปัจจุบันมีการเปิดตลาดนัดกว้างขวางขึ้น และมีการใช้คำว่าตลาดนัดสำหรับสินค้าอื่นๆ นอกเหนือจากอาหารสด เช่น ตลาดนัดรถยนต์ ตลาดนัดบ้านมือสอง ฯลฯ

**แหล่งข้อมูลอื่น**
  1911 Britannica article "Bazaar"
หมวดหมู่:ธุรกิจ
หมวดหมู่:ตลาด
ชัยพฤกษ์

ใบและดอกของชัยพฤกษ์
ชัยพฤกษ์ (Java Cassia, Pink Shower, Apple Blossom Tree, Rainbow Shower Tree; Cassia javanica) เป็นไม้ยืนต้นในวงศ์ถั่ว (Fabaceae) ดอกสีชมพูเข้ม เมื่อออกดอกไม่ทิ้งใบ ฝ้กเกลี้ยงใช้ทำยาได้ มีถิ่นกำเนิดในอินโดนีเซียและประเทศในแถบเอเชียตะวันออกเฉียงใต้

**เทพปกรณัมและการใช้เชิงสัญลักษณ์**
ในเทพปกรณัมกรีก มีอยู่ว่า มีนางอัปสรนางหนึ่งชื่อ แดฟนี เป็นลูกสาวของเทพประจำแม่น้ำสายหนึ่งชื่อ พีนีอูส
วันหนึ่งแดฟนีออกไปเที่ยวเล่นริมป่าไม่ไกลจากแม่น้ำ เธอได้พบกับเทพอะพอลโลหรือสุริยเทพเข้าโดยบังเอิญ เทพอพอลโลหลงรักเธอโดยทันที และพยายามฝากรักด้วยคำที่นุ่มนวล แต่ความพยายามนั้นไร้ผล เมื่ออะพอลโลสืบเท้ายังไม่ทันเข้าใกล้ เธอก็วิ่งไม่คิดชีวิต เค้ายิ่งวิ่งตามเธอก็ยิ่งวิ่งหนี และวิ่งหน้าสู่แม่น้ำ โดยตระหนักว่าตัวเธอเองเริ่มอ่อนแรง และเขาที่เป็นคนแปลกหน้าใกล้ถึงตัวแล้ว พอดีถึงริมฝั่งน้ำจึงร้องขอให้พ่อของเธอช่วย สิ้นคำร้องขอ ร่างของเธอค่อยกลายเป็นต้นไม้โดยเท้าทั้งคู่เปลี่ยนเป็นราก แขนทั้งสองข้างและผมพลิ้วสยายกลายเป็นกิ่งก้านใบ เสื้อผ้าเปลี่ยนเป็นเปลือกห่อหุ้มลำต้นที่ยังสั่นไหวด้วยความกลัว แดฟนีได้กลายเป็นต้นชัยพฤกษ์ไปแล้วด้วยความช่วยเหลือของบิดา
อะพอลโลมาถึงก็ทราบทันทีว่าเธอได้จากไปแล้ว แต่ก็ไม่ได้ถือโทษโกรธเคืองเธอแต่อย่างใด จึงมีบัญชาให้ไม้ชัยพฤกษ์เป็นไม้ที่พึงใจส่วนพระองค์ และใคร ๆ สามารถเก็บช่อใบร้อยเป็นพวงสวมศีรษะเป็นเกียรติยศแก่กวีและนักดนตรีได้ตลอดไป
ในการใช้เชิงสัญลักษณ์ ชัยพฤกษ์เป็นไม้มงคล ความหมายตามชื่อแปลว่าต้นไม้แห่งชัยชนะ ใบใช้ประดิษฐ์เป็นพวงมาลัยสวมศีรษะ เพื่อเป็นเกียรติยศยิ่งใหญ่แก่กวีและนักดนตรีในสมัยโบราณ สำหรับของไทย ช่อชัยพฤกษ์ประดับเป็นมงคลหลายที่ เช่น บนอินทรธนูข้าราชการ และประดับประกอบดาวบนอินทรธนูและหมวกของทหารและตำรวจทั้งหลาย และใช้เป็นต้นไม้ประจำมหาวิทยาลัยกรุงเทพ โรงเรียนนายเรืออากาศนวมินทกษัตริยาธิราช โรงเรียนสวนกุหลาบวิทยาลัย รังสิต และ โรงเรียนสุรศักดิ์มนตรี และเป็นต้นไม้ประจำจังหวัดชัยนาท

**อ้างอิง**

**แหล่งข้อมูลอื่น**
หมวดหมู่:ต้นไม้ประจำจังหวัดของไทย
หมวดหมู่:ดอกไม้ประจำจังหวัดของไทย
หมวดหมู่:วงศ์ย่อยราชพฤกษ์
ปราสาทบายน

หอปราสาทบายนที่มีการแกะสลักตกแต่งหน้าเป็นสัญลักษณ์ที่โดดเด่นกว่าปราสาทหินขอมที่อื่นๆ
ปราสาทบายน (ប្រាសាទបាយ័ន) เป็นปราสาทหินของอาณาจักรเขมร อยู่ในบริเวณของใจกลางนครธม สร้างขึ้นราวปลายศตวรรษที่ 12 หรือต้นศตวรรษที่ 13 เป็นวัดประจำสมัยของพระเจ้าชัยวรมันที่ 7 หลังจากที่พระองค์ทรงได้ชัยชนะจากการขับไล่กองทัพอาณาจักรจามปาออกจากอาณาจักรเขมรได้สำเร็จ  นับเป็นศาสนสถานที่ยิ่งใหญ่ที่สุดแห่งหนึ่งของโลก มีความซับซ้อนทั้งในแง่โครงสร้างและความหมาย เนื่องจากผ่านความเปลี่ยนแปลงด้านศาสนาและความเชื่อมาตั้งแต่คราวนับถือเทพเจ้าฮินดู และพุทธศาสนา อาคารมีลักษณะพิเศษ เนื่องจากส่วนของหอเป็นรูปหน้ายิ้มหันสี่ทิศ จำนวน 49 หอ ปัจจุบันคงเหลือเพียง 37 หอ ลักษณะโดยทั่วไปจะมี 4 หน้า 4 ทิศ แต่บางหออาจมี 3 หรือ 2 แต่บริเวณศูนย์กลางของกลุ่มอาคาร จะมีหลายหน้า 
ลักษณทางสถาปัตยกรรมของบายนก็เช่นเดียวกับเรื่องความเชื่อ เนื่องจากมีการเปลี่ยนแปลงมาในหลาย ๆ สมัย กษัตริย์ในยุคหลัง ๆ พบว่าเป็นการง่ายกว่าที่จะปรับปรุงวัดแห่งนี้ แทนที่จะรื้อสร้างใหม่เช่นที่ทำกัน และใช้เป็นวัดประจำสมัยต่อเนื่องกันมา

**รูปสลักและศิลปกรรม**
สัณฐานของกลุ่มอาคารประกอบด้วยระเบียงคต (gallery) ล้อมรอบอยู่ 2 ชั้น เรียกว่าชั้นในและชั้นนอก ชั้นนอกจะสร้างก่อนชั้นใน ระเบียงจะมีเสาหินเรียงรายสองข้าง และมักมีรูปสลักนูนต่ำของนางอัปสรอยู่ รวมทั้งรูปสลักภาพประวัติความเป็นมาและสังคมในสมัยนั้น เช่น การรบระหว่างขอมกับจาม เป็นต้นระเบียงชั้นนอกจะเข้าถึงที่ตั้งของบรรณาลัย หรือหอหนังสือ (Library) 2 จุด คือหอเหนือ และหอใต้ ส่วนระเบียงชั้นในซึ่งสร้างในยุคหลัง จะเห็นการเปลี่ยนแปลงรูปสลักจากรูปชีวิตประจำวัน เป็นรูปสลักทางศาสนามากขึ้น
รอบปราสาทบายนที่เสียมราฐจะปรากฏภาพโดยเฉพาะภาพแกะสลักอายุนับพันปีเหล่านั้น รอบปราสาทบายนจะเห็นภาพของการประดั่ญ เรียกเป็นภาษาไทยว่าภาพการต่อสู้ อยู่บนกำแพงปราสาทบายน

**อ้างอิง**

**แหล่งข้อมูลอื่น**
หมวดหมู่:นครธม
หมวดหมู่:สิ่งก่อสร้างในคริสต์ศตวรรษที่ 12
บายน
บายน
การเงินธุรกิจ

การเงินธุรกิจ (Corporate finance) เป็นการศึกษาการจัดการทางการเงิน และการตัดสินใจทางการเงินของบริษัท เช่น การวิเคราะห์ผลตอบแทนของโครงการเพื่อตัดสินใจลงทุนในโครงการที่ให้ผลตอบแทนมากกว่าต้นทุนเงินทุน การวิเคราะห์ความเสี่ยงของโครงการ การจัดหาเงินทุนเพื่อให้บริษัทมีโครงสร้างเงินทุนที่เหมาะสม เพื่อเพิ่มมูลค่าของบริษัท และ ความมั่งคั่งของผู้ถือหุ้น
การศึกษาจะแบ่งออกเป็นระยะสั้นและระยะยาว ในระยะยาวจะศึกษาว่าควรลงทุนในโครงการใด ควรใช้แหล่งเงินทุนจากส่วนของผู้ถือหุ้นหรือการกู้ยืม และควรจ่ายเงินปันผลให้แก่ผู้ถือหุ้นหรือไม่ และเมื่อไร ส่วนในระยะสั้นนั้นจะศึกษาเกี่ยวกับการบริหารเงินทุนหมุนเวียนอันได้แก่ สินทรัพย์หมุนเวียน และ หนี้สินหมุนเวียนไม่ให้มากหรือน้อยเกินไป เพื่อให้การดำเนินงานปรกติของกิจการไม่สะดุด

**การตัดสินใจลงทุน**
ผู้บริหารจำเป็นต้องจัดสรรทรัพยากรที่มีอยู่อย่างจำกัดเพื่อใช้ในโครงการลงทุนต่าง ๆ ของกิจการ ทำให้ต้องมีการจัดลำดับความสำคัญของโครงการ ประเมินมูลค่าของแต่ละโครงการตามขนาดและกระแสเงินสดที่คาดว่าจะได้รับในอนาคต

**การประเมินมูลค่าของโครงการ**
โดยทั่วไปแล้วมูลค่าของโครงการจะคำนวณโดยใช้กระแสเงินสดคิดลด ตัวอย่างเช่นการหามูลค่าปัจจุบันสุทธิของโครงการ โดยต้องทำการประเมินกระแสเงินสดที่คาดว่าจะได้รับในอนาคต แล้วทำการคิดลดเพื่อหามูลค่าปัจจุบันของกระแสเงินสดเหล่านั้น ผลรวมของมูลค่าปัจจุบันทั้งหมดคือ มูลค่าปัจจุบันสุทธิของโครงการ

**ดูเพิ่ม**
 การจัดการความเสี่ยง
หมวดหมู่:การเงิน
บารายตะวันตก

แก้ไข บารายตะวันตก
บารายตะวันตก (បារាយណ៍ទឹក​ថ្លា; West Baray) เป็นบาราย (อ่างเก็บน้ำขนาดใหญ่ที่มนุษย์สร้างขึ้น เป็นเสมือนทะเลสาบน้ำจืด ที่ใช้เพื่อการเกษตร) ที่สร้างขึ้นในอาณาจักรขอม อยู่ทางตะวันตกของนครธม มีขนาดกว้าง 2.2 กิโลเมตร ยาว 8 กิโลเมตร ลึกโดยเฉลี่ย 7 เมตร มีพื้นที่ 1,760 เฮกเตอร์ จุน้ำได้ราว 123 ล้านลูกบาศก์ลิตร ใจกลางของบาราย มีเกาะเล็ก ๆ ตั้งอยู่ เรียกว่า แม่บุญตะวันตกสร้างในสมัยพระเจ้าสุริยวรมันที่ 1 ซึ่งยังคงมีน้ำขังอยู่จนถึงทุกวันนี้ สามารถใช้เป็นแหล่งประมงน้ำจืด และพื้นที่พักผ่อนของชาวเสียมราฐ ต่างจากบารายตะวันออกที่ปัจจุบันตื้นเขินไปแล้ว
หมวดหมู่:นครธม
การวิเคราะห์ทางเทคนิค

การวิเคราะห์ทางเทคนิค (technical analysis) เป็นการวิเคราะห์หลักทรัพย์ หรือดัชนีราคาหลักทรัพย์ โดยอาศัยข้อมูลในอดีต เช่น รูปแบบการเปลี่ยนแปลงของราคา ปริมาณการซื้อขาย เพื่อนำมาประเมินแนวโน้มในอนาคต โดยไม่ต้องอาศัยข้อมูลทางการเงินของบริษัท เช่น งบดุล, งบกำไรขาดทุน และ งบกระแสเงินสด ส่วนใหญ่นิยมใช้แผนภูมิเป็นเครื่องมือในการวิเคราะห์ การวิเคราะห์ปัจจัยทางเทคนิคใช้ไม่ได้กับตลาดมีประสิทธิภาพ เนื่องจากราคาจะสะท้อนข้อมูลข่าวสารและเปลี่ยนแปลงอย่างรวดเร็วจนไม่สามารถคาดการณ์แนวโน้มได้

**ประวัติ**
การวิเคราะห์ทางเทคนิคเกิดจากการสังเกตตลาดการเงินมาเป็นเวลากว่าร้อยปี คาดว่าการวิเคราะห์ทางเทคนิคที่เก่าแก่ที่สุดคือการใช้แผนภูมิแท่งเทียนโดยพ่อค้าชาวญี่ปุ่นในช่วงต้นคริสต์ศตวรรษที่ 18 ซึ่งยังเป็นที่นิยมอยู่จนกระทั่งปัจจุบัน
ต่อมา ชาร์ลส์ ดาว ผู้ร่วมก่อตั้งบริษัทดาวโจนส์ และ บรรณาธิการหนังสือพิมพ์วอลล์ สตรีท เจอร์นัล ได้พัฒนาทฤษฎีดาว ซึ่งได้รับความนิยมอย่างแพร่หลาย และถือเป็นจุดเปลี่ยนเข้าสู่ยุคการวิเคราะห์ทางเทคนิคสมัยใหม่ ทำให้เขาได้รับการการยกย่องว่าเป็นบิดาแห่งการวิเคราะห์ทางเทคนิค โดยทฤษฎีดาว จะพยายามวิเคราะห์กราฟราคาหุ้น ทองคำ ค่าเงิน ฯลฯ โดยพิจารณาลักษณะการสวิงของราคาว่ามีการทำจุดสูงสุดใหม่หรือจุดต่ำสุดใหม่หรือไม่ (New High, New Low) ซึ่งการที่จะทราบว่า เกิดจุดสูงสุดหรือต่ำสุดหรือยัง นักวิเคราะห์จะรอให้เกิดการกลับตัวที่ชัดเจนในสวิงนั้นๆ ของราคาก่อน จึงจะนับเป็นจุด New High หรือ Low
ปัจจุบันเครื่องมือในการวิเคราะห์และทฤษฏีใหม่ ๆ ได้ถูกคิดค้น และ พัฒนาอย่างรวดเร็ว โดยคอมพิวเตอร์ได้เข้ามามีบทบาทสำคัญเพื่อช่วยในการวิเคราะห์
หมวดหมู่:การเงิน
หมวดหมู่:การวิเคราะห์ทางเทคนิค
ปราสาทพระขรรค์

ต้นไม้ใหญ่ที่ขึ้นคลุมอาคารปราสาทพระขรรค์
แผนที่ภายในปราสาทพระขรรค์
ปราสาทพระขรรค์ (ប្រាសាទព្រះខ័ន ปราสาทเปรี๊ยะคัน) สร้างขึ้นใน พ.ศ. 1734 เป็นปราสาทหินในยุคท้าย ๆ ของอาณาจักรเขมร เป็นพุทธสถานสมัยบายน พระเจ้าชัยวรมันที่ 7 ทรงสร้างอุทิศถวายแด่พระเจ้าธรณินทรวรมันที่ 2 ซึ่งเป็นพระราชบิดา383–384,389174–176 ปรากฏเจดีย์ทรงระฆังคว่ำขนาดเล็กจำหลักด้วยศิลาทรายตั้งอยู่ภายในปราสาทองค์หนึ่ง ซึ่งเชื่อว่าเป็นที่เก็บอัฐิของพระราชบิดาของพระเจ้าชัยวรมันที่ 7 
ปราสาทพระขรรค์เป็นศาสนสถานที่ล้อมรอบด้วยกำแพงศิลาแลง  ตัวอาคารมีลักษณะเด่นที่การก่อสร้างด้วยศิลา 2 ชั้น โดยใช้เสาหินทรายกลมขนาดใหญ่รับน้ำหนักโครงสร้างและคาน  ที่บานประตูแต่ละปราสาท มีรูปสลักอสูรเป็นคู่ๆ ยืนถือกระบองเสมือนคอยพิทักษ์ดูแลศาสนสถานแห่งนี้
เป็นที่น่าสังเกตว่า ภาพพระพุทธรูปมักถูกทำลายหรือแก้ไข  คงเหลือแต่ภาพจำหลักนูนต่ำของฤๅษี ซึ่งส่วนใหญ่เป็นภาพฤๅษีกำลังนั่งบำเพ็ญพรตในท่า "โยคาสนะ" (นั่งชันเข่าและไขว้เท้า) สลักอยู่ตามผนังหรือเสาภายใต้ซุ้มเรือนแก้ว
นอกจากนี้  จารึกที่ปราสาทพระขรรค์ยังกล่าวถึงการสร้าง "ธรรมศาลา" (ที่พักคนเดินทาง) และ "อโรคยศาล" (โรงพยาบาล) ตามเส้นทางจากนครธมไปยังเมืองต่าง ๆ รอบราชอาณาจักร  และจารึกยังกล่าวถึงการสร้างรูปเคารพ เพื่อประดิษฐานยังหัวเมืองต่างๆ  ซึ่งแสดงถึงความใส่ใจในทุกข์สุขของราษฎรและความศรัทธาในศาสนาของพระเจ้าชัยวรมันที่ 7

**อ้างอิง**

**บรรณานุกรม**
Freeman, Michael and Jacques, Claude (1999).  Ancient Angkor. River Books. 0-8348-0426-3.
*Glaize, Maurice (2003 edition of an English translation of the 1993 French fourth edition).   The Monuments of the Angkor Group. Retrieved 14 July 2005.
*Gray, Denis D. (January 15, 1998).  Nations' trials meant to prevent errors during restoration of Angkor. Accessed 22 August 2005.
*Gunther, Michael D. (1994).  Art of Southeast Asia Accessed 22 August 2005.
*Higham, Charles (2001).  The Civilization of Angkor. Phoenix. 1-84212-584-2.- isbn=978-616-7339-10-8
*World Monuments Fund.  World Monuments Fund at Angkor Accessed 22 August 2005.

**แหล่งข้อมูลอื่น**
6644694- The Monuments of the Angkor Group by Maurice Glaize, online version- General Views of Preah Khan- Preah Khan - Khmer Goddesses in the Heart of the Temple
พระขรรค์
หมวดหมู่:สิ่งก่อสร้างในพุทธศตวรรษที่ 18
พระขรรค์
พระขรรค์
ปราสาทโลเลย

ปราสาทโลเลย (ប្រាសាទលលៃ, บฺราสาทลอเลย) เป็นปราสาททางเหนือสุดของวิหารฮินดูช่วงปลายคริสต์ศตวรรษที่ 9 สามกลุ่ม Roluos ที่เมืองพระนคร ประเทศกัมพูชา ส่วนที่สองแห่งคือ Preah Ko และบากอง โลเลยเป็นวิหารสุดท้ายที่สร้างขึ้นในบริเวณที่เคยเป็นนครหริหราลัย และใน ค.ศ. 893 พระเจ้ายโศวรมันที่ 1 ทรงอุทิศวิหารนี้แก่พระศิวะและพระบรมวงศานุวงศ์ คำว่า "โลเลย" คาดว่าน่าจะเป็นรูปแผลงในสมัยใหม่จากชื่อโบราณว่า "หริหราลัย"98,112 โลเลยตั้งอยู่เกาะที่อยู่ตรงกลางทางตอนเหนือของบาราย Indratataka ที่ปัจจุบันแห้งแล้ว60 สร้างขึ้นในสมัยพระเจ้าอินทรวรมันที่ 1 เสร็จในสมัยพระเจ้ายโศวรมันที่ 1 โอรสของพระเจ้าอินทวรมัน นักวิชาการเชื่อว่าการตั้งปราสาทบนเกาะกลางน้ำทำให้ดูเหมือนกับเขาพระสุเมรุ ตัวปราสาทตั้งอยู่กึ่งกลางแกนด้านยาว (ตะวันออก-ตะวันตก) ของบาราย เดิมสันนิษฐานว่าพระเจ้าอินทรวรมันตั้งใจจะสร้างบารายให้กว้างกว่านี้ แต่พระเจ้ายโสวรมันต้องการจะย้ายเมืองหลวงไปนครวัด จึงได้ยุติการขุดสระบารายลงเท่าที่เป็นอยู่
ลักษณะสถาปัตยกรรม เป็นหอ 4 หอ ที่ไม่สมมาตร คือจะให้สำคัญหอ 2 หอด้านตะวันออกกว่า หอด้านตะวันออกเฉียงเหนือค่อนข้างทรุดโทรม ในขณะที่หอด้านตะวันออกเฉียงใต้ได้พังลงเมื่อ ค.ศ. 1968 โครงสร้างหลักเป็นหินทราย ตกแต่งด้วยอิฐที่ยาด้วยปูน ซึ่งภายหลังแม้จะหลุดล่อนไปตามกาลเวลาแต่ก็ยังพอมีหลงเหลืออยู่บ้าง ส่วนทับหลังแกะสลักหินทรายนั้นยังมีหลายชิ้นที่คงสภาพดีจนถึงทุกวันนี้

**อ้างอิง**

**บรรณานุกรม**
 Michael Freeman and Claude Jacques, Ancient Angkor (Bangkok: River Books, 1999.)- Helen Ibbetson Jessup, Art & Architecture of Cambodia (London: Thames & Hudson, 2004.)

**แหล่งข้อมูลอื่น**
โลเลย
หมวดหมู่:สิ่งก่อสร้างในคริสต์ศตวรรษที่ 9
หมวดหมู่:สิ่งก่อสร้างในพุทธศตวรรษที่ 15
โลเลย
โลเลย
ปราสาทบากอง

ปราสาทบากอง (ប្រាសាទបាគង) เป็นปราสาทหินในกลุ่มปราสาทโลเลย นับเป็นปราสาทในยุคแรกๆ ของอาณาจักรขอม เป็นวัดประจำรัชกาลของพระเจ้าอินทรวรมันที่ 1 บากองเป็นวัดบนเขาแห่งแรกๆที่สำคัญ
ลักษณะทางสถาปัตยกรรม มีโครงสร้างหลักเป็นศิลาแลง และตกแต่งด้วยหินทราย ยอดทรงพีระมิด 5 ชั้น จำลองรูปเขาพระสุเมรุ เพื่อสักการะพระศิวะ มีขนาดกว้างราว 700 ม. ยาว 900 ม. ล้อมด้วยคูชั้นนอกลึก 3 ม. ล้อมพื้นที่ราว 15 เฮกเตอร์  และคูชั้นใน ขนาดกว้าง 300 ม. ยาว 400 ม. ซึ่งปัจจุบันตื้นเขิน คงเหลือเพียงขั้นบันได ศูนย์กลางของปราสาทเป็นปิรามิด ขนาด 120 ม. ยาว 160 ม.
ประติมากรรมที่สำคัญในปราสาทนี้คือสิงโตที่เฝ้าบันไดทางขึ้น, ประติมากรรมช้าง ที่หันหน้าออกไปยังปราสาทแม่บุญตะวันออก, รูปสลักนูนต่ำรูปอสูร และรูปสลักเทวทัศลอยตัวที่มุม

**แหล่งข้อมูลอื่น**
หมวดหมู่:เมืองพระนคร
บากอง
บากอง
พระขรรค์

พระขรรค์ คืออาวุธมีคม ลักษณะคล้ายดาบ มีคมสองด้าน ตรงกลางคอด สมมุติเป็นอาวุธของเทพเจ้า เห็นได้ในภาพประกอบเรื่องราวในวรรณคดี หรือตราสัญลักษณ์ที่มีเทวดาทรงพระขรรค์ นอกจากนี้ยังมีใช้ในพิธีกรรมสำคัญบางอย่างด้วย

**ดูเพิ่ม**
 พระแสงขรรค์ชัยศรี
หมวดหมู่:อาวุธในนิยาย
เล็กซิตรอน

เล็กซิตรอน (LEXiTRON) เป็นชุดพจนานุกรมสองภาษาสองชุด ได้แก่ พจนานุกรมไทย-อังกฤษ และพจนานุกรมอังกฤษ-ไทย สร้างขึ้นโดยศูนย์เทคโนโลยีอิเล็กทรอนิกส์และคอมพิวเตอร์แห่งชาติ 

**ส่วนประกอบ**
เล็กซิตรอนประกอบด้วย 2 ส่วน ได้แก่ โปรแกรมเดี่ยวที่เป็นซอฟต์แวร์เสรี และข้อมูลพจนานุกรมที่เป็นลิขสิทธิ์ของเนคเทค

**โปรแกรมเปิดพจนานุกรม**
ประกอบไปด้วย 2 ชนิดคือ โปรแกรมเปิดดูพจนานุกรมผ่านเว็บ และโปรแกรมเปิดดูพจนานุกรม ที่เป็นซอฟต์แวร์เสรี ซึ่งสามารถแก้ไข ดัดแปลง แจกจ่ายได้โดยเสรี 

**ข้อมูลพจนานุกรม**
ข้อมูลพจนานุกรม เก็บอยู่ในรูปแบบที่ใกล้เคียงกับ XML (เนื่องจากไม่ได้เป็น "well-formed XML") โดยแยกเป็น 2 ไฟล์ ได้แก่ ไฟล์สำหรับพจนานุกรมไทย-อังกฤษ และไฟล์สำหรับพจนานุกรมอังกฤษ-ไทย
พจนานุกรมแบ่งออกเป็น 2 ไฟล์ได้แก่ telex และ etlex ซึ่งเป็นไฟล์สำหรับเก็บพจนานุกรมไทย-อังกฤษ และพจนานุกรมอังกฤษ-ไทย ตามลำดับ

**การนำ เล็กซิตรอน ไปใช้**
ข้อมูลของเล็กซิตรอนถูกนำไปใช้ในหลายโครงการ เช่น ในพจนานุกรมออนไลน์ลองดู, โปรแกรม KDictThai บนเดสก์ท็อป, และโปรแกรม LekLekDict บนโทรศัพท์มือถือที่ใช้ Java ME ได้ นอกจากนี้ พูลลาภ วีระธนาบุตร ยังได้แปลงข้อมูลให้อยู่ในรูปแบบ dict format ซึ่งทำให้โปรแกรมเช่น dictd และ DictOSX ใช้งานข้อมูลเล็กซิตรอนได้

**ดูเพิ่ม**
  หน้าเว็บหลัก-  ไฟล์ข้อมูลพจนานุกรมfix-attempted=yes 
หมวดหมู่:ซอฟต์แวร์เสรี
หมวดหมู่:ซอฟต์แวร์ไทย
หมวดหมู่:พจนานุกรม
หมวดหมู่:เว็บไซต์พจนานุกรม
พระนคร

พระนคร อาจหมายถึง
 การปกครอง- คำเรียกเมืองหลวง ของไทยในสมัยก่อน- ชื่อเก่าของกรุงเทพมหานคร
** จังหวัดพระนคร จังหวัดไทยในอดีต
** เขตพระนคร เขตในกรุงเทพมหานคร
** ฝั่งตะวันออกของกรุงเทพมหานคร- จังหวัดพระนครศรีอยุธยา
** อำเภอพระนครศรีอยุธยา
*** เทศบาลนครพระนครศรีอยุธยา- เมืองพระนคร ประเทศกัมพูชา
 สถาบันการศึกษา- มหาวิทยาลัยราชภัฏพระนคร
** โรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร- มหาวิทยาลัยเทคโนโลยีราชมงคลพระนคร
** มหาวิทยาลัยเทคโนโลยีราชมงคลพระนคร ศูนย์พณิชยการพระนคร- มหาวิทยาลัยเทคโนโลยีพระจอมเกล้าพระนครเหนือ- โรงเรียนการเรือนพระนคร ชื่อเดิมของ มหาวิทยาลัยสวนดุสิต
 อื่น ๆ- พระราชวังพระนคร- พิพิธภัณฑสถานแห่งชาติ พระนคร- พิพิธภัณฑ์เฉลิมพระนคร- อุทยานประวัติศาสตร์พระนครศรีอยุธยา- อุทยานประวัติศาสตร์พระนครคีรี
ระบบใช้อำนาจเด็ดขาด

ระบบใช้อำนาจเด็ดขาด (Despotism) เป็นระบอบการปกครองที่เก่าแก่ที่สุดในโลก เริ่มจากการรวมกลุ่มของมนุษย์ โดยให้บุคคลเพียงคนเดียวหรือกลุ่มบุคคลเป็นมีอำนาจปกครองกลุ่ม โดยมีอำนาจอย่างสมบูรณ์ในระบอบของตน
แนวคิดหลักคือ อำนาจอธิปไตยอยู่ในมือของคนคนเดียวหรือกลุ่มบุคคลขนาดเล็ก โดยอาจเป็นได้ทั้งการปกครองแบบทรราช ซึ่งใช้อำนาจปราบปรามและลงโทษผู้อยู่ใต้การปกครอง หรือการปกครองแบบเบ็ดเสร็จซึ่งผู้ปกครองอยู่เหนือกฎหมายใด ๆ
การปกครองแบบราชาธิปไตยซึ่งพระมหากษัตริย์มีพระราชอำนาจเต็มและอยู่เหนือกฎหมายนั้นก็นับเป็นระบอบเผด็จการแบบหนึ่ง แต่มองเตสกีเยอได้ระบุถึงความแตกต่างระหว่างระบอบทั้งสองว่า ระบอบราชาธิปไตยใช้อำนาจแบบเบ็ดเสร็จโดยการตราและแก้ไขกฎหมาย ขณะที่ระบอบเผด็จการจะใช้อำนาจตามใจตน

**อ้างอิง**

**แหล่งข้อมูลอื่น**
 Dictionary of the History of Ideas: date=2010-12-18  
หมวดหมู่:ระบอบเผด็จการ
หมวดหมู่:คณาธิปไตย
เขตมิสซังสุราษฎร์ธานี

เขตศาสนปกครองสุราษฎร์ธานี (เดิมเรียกว่าเขตมิสซังสุราษฎร์ธานี) เป็นมุขมณฑลโรมันคาทอลิกในประเทศไทย ที่แยกออกมาจากเขตมิสซังราชบุรี เมื่อวันที่ 26 มิถุนายน ค.ศ. 1969 ครอบคลุมพื้นที่เขตปกครอง 15 จังหวัดในภาคใต้ ได้แก่ จังหวัดประจวบคีรีขันธ์ จังหวัดนครศรีธรรมราช จังหวัดสุราษฎร์ธานี จังหวัดชุมพร จังหวัดระนอง จังหวัดกระบี่ จังหวัดพังงา จังหวัดตรัง จังหวัดพัทลุง จังหวัดภูเก็ต จังหวัดสงขลา จังหวัดปัตตานี จังหวัดสตูล จังหวัดยะลา และจังหวัดนราธิวาส โดยมุขนายกมิสซังโรมันคาทอลิกสุราษฎร์ธานี องค์ปัจจุบันคือ พระสังฆราชเปาโล ไตรรงค์ มุลตรี 
สำนักมิสซังคาทอลิกสุราษฎร์ธานี ตั้งอยู่ที่ 15 หมู่ 6 ถ.ชนเกษม ซ.41 ต.มะขามเตี้ย อ.เมืองสุราษฎร์ธานี จ.สุราษฎร์ธานี 84000 ส่วนอาสนวิหารประจำเขตมิสซังคือ อาสนวิหารอัครเทวดาราฟาเอล อยู่ที่ 333 ถ.ตลาดใหม่ ต.ตลาด อ.เมืองสุราษฎร์ธานี จ.สุราษฎร์ธานี 84000

**ลำดับมุขนายกมิสซัง**
อาสนวิหารอัครเทวดาราฟาเอล (หลังปัจจุบัน)
อาสนวิหารอัครเทวดาราฟาเอล (หลังเดิม)

**สถิติ**
สถิติมิสซังโรมันคาทอลิกสุราษฎร์ธานี มีดังนี้

**อ้างอิง**

**แหล่งข้อมูลอื่น**
  เขตมิสซังสุราษฎร์ธานี date=2012-03-09 -  ลำดับขั้นของมุขมณฑลในประเทศไทย
หมวดหมู่:มุขมณฑลโรมันคาทอลิกในประเทศไทย
หมวดหมู่:องค์การในจังหวัดสุราษฎร์ธานี
หมวดหมู่:องค์การที่ก่อตั้งในปี พ.ศ. 2512
ไป่ตู้

ไป่ตู้ (p=Bǎidù) เป็นเสิร์ชเอนจินอันดับหนึ่งของประเทศจีน และเป็นเว็บไซต์ที่คนใช้มากที่สุดอันดับ 4 ของโลก (ข้อมูล กรกฎาคม พ.ศ. 2549)  ใน พ.ศ. 2549 ไป่ตู้มีดัชนีข้อมูลมากกว่า 740 ล้านเว็บเพจ 80 ล้านภาพ และ 10 ล้านไฟล์เพลงและภาพยนตร์
ในปี พ.ศ. 2549 ไป่ตู้ ได้เปิดส่วนที่เป็นสารานุกรมออนไลน์ขึ้นชื่อว่า ไป่ตู้ไป่เคอ หรือรู้จักในชื่อ ไป่ตู้พีเดีย ลักษณะของสารานุกรมใกล้เคียงกับวิกิพีเดีย แตกต่างกันโดยข้อความต้องผ่านการตรวจสอบจากทีมงานก่อนที่จะแสดงผลทางหน้าจอ ข้อมูลที่ขัดแย้งกับรัฐบาลจีนและข้อมูลที่เกี่ยวข้องกับลัทธิหรือนิกายต้องห้ามในประเทศจีนจะถูกห้ามในเว็บไซต์แห่งนี้
ปัจจุบันไป่ตู้ ครองส่วนแบ่งทางการตลาดเสิร์ชเอนจินในประเทศจีนถึงร้อยละ 72% และมียอดทางการตลาดมากกว่า 50 พันล้านดอลลาร์สหรัฐ ไป่ตู้ เป็นเครื่องมือสำคัญของนักการตลาดออนไลน์ที่จะช่วยปรับปรุงการเข้าไปมีบทบาททางการตลาดในประเทศจีนให้ดียิ่งขึ้น โดยทาง Baidu ระบุว่าไตรมาสที่ 3 ของปี 2557 นี้เป็นไตรมาสแรกที่ทราฟิกจากอุปกรณ์เคลื่อนที่แซงหน้าพีซี และรายได้ทั้งหมดมาจากพีซี 36% สำหรับไตรมาสที่สี่คาดว่ารายได้จะเพิ่มขึ้นเป็น 2,256 ล้านดอลลาร์ถึง 2,322 ล้านดอลลาร์ แต่ยังไม่ได้ระบุคาดการณ์กำไร

**อ้างอิง**

**แหล่งข้อมูลอื่น**
  ไป่ตู้fix-attempted=yes   -  ไป่ตู้ -  ไป่ตู้ไป่เคอ -  ไป่ตู้ -  ไป่ตู้ date=2011-09-23  

หมวดหมู่:เว็บไซต์
หมวดหมู่:บริษัทของจีน
หมวดหมู่:เสิร์ชเอนจิน
หมวดหมู่:บริษัทที่ก่อตั้งในปี พ.ศ. 2543
หมวดหมู่:บริษัทนานาชาติที่มีสำนักงานใหญ่อยู่ที่จีน
หมวดหมู่:ตราสินค้าจีน
จารุพงษ์ ทองสินธุ์

จารุพงษ์ ทองสินธุ์ (7 กันยายน พ.ศ. 2500 - 6 ตุลาคม พ.ศ. 2519) เกี๊ยะ เป็นนักศึกษาธรรมศาสตร์ ที่ถูกยิงเสียชีวิตในเหตุการณ์สังหารหมู่ 6 ตุลาฯ โศกนาฏกรรมครั้งนั้น ได้กลายเป็นตัวแทนของความโหดร้ายในเหตุการณ์ 6 ตุลา เพื่อเป็นการระลึกถึงจารุพงษ์ ในปี พ.ศ. 2562 สภานักศึกษามหาวิทยาลัยธรรมศาสตร์ได้จัดงานมอบรางวัลจารุพงษ์ ทองสินธุ์ เพื่อประชาธิปไตยเป็นครั้งแรก และชื่อของเขาถูกนำไปเป็นชื่อห้องประชุม "จารุพงษ์ ทองสินธุ์" ของสภานักศึกษามหาวิทยาลัยธรรมศาสตร์แต่ได้ถูกถอดออกไปในภายหลัง

**ชีวิตช่วงแรก**
จารุพงษ์ ชื่อเล่นชื่อ เกี๊ยะ เกิดเมื่อ 7 กันยายน พ.ศ. 2500  อาศัยที่ 188 หมู่ที่ 2 ตำบล อิปัน อำเภอพระแสง บิดาชื่อ นายจินดา ทองสินธุ์ รับราชการเป็นครู มารดาชื่อ นางลิ้ม ทองสินธุ์ เป็นชาวสวน  สำเร็จการศึกษาชั้นมัธยมศึกษาตอนต้น  จากโรงเรียนสุราษฎร์ธานี  ก่อนเข้าศึกษาต่อที่โรงเรียนวัดสุทธิวราราม  และระดับอุดมศึกษาที่มหาวิทยาลัยธรรมศาสตร์
ในช่วงนั้น จารุพงษ์เป็นนักศึกษาคณะศิลปศาสตร์ปีที่ 2 เข้าร่วมกิจกรรมการเมืองซึ่งกำลังร้อนแรงอยู่ในขณะนั้น โดยเป็นอุปนายกองค์การนักศึกษามหาวิทยาลัยธรรมศาสตร์ (อมธ.) และกรรมการบริหารศูนย์กลางนิสิตนักศึกษาแห่งประเทศไทย เพื่อนนักศึกษาคนหนึ่งสมัยเรียนธรรมศาสตร์ของจารุพงษ์  ทองสินธุ์  คือ  ศาสตราจารย์ ดร.เกษียร เตชะพีระ หัวหน้าสาขาวิชาการเมืองการปกครอง  คณะรัฐศาสตร์ มหาวิทยาลัยธรรมศาสตร์

**เหตุการณ์ 6 ตุลาฯ**
ในวันที่ 27 กันยายน พ.ศ. 2519 จารุพงษ์บอกแม่ลิ้ม ทองสินธุ์ว่าเขาจะสอบในวันที่ 6 ตุลาคม และจะกลับบ้านในวันที่ 11 ตุลาคม
เช้าวันที่ 6 ตุลาคม พ.ศ. 2519 จารุพงษ์เป็นคนคอยไล่ให้เพื่อนๆรีบหนีไปให้หมด เป็นคนที่คอยยืนคุ้มกันให้ และหลังจากที่แน่ใจว่าไม่มีใครเหลืออยู่แล้วเขาวิ่งไปทางตึกคณะนิติศาสตร์เพื่อที่จะไปลำเลียงผู้บาดเจ็บออกมา สุดท้ายเขาถูกยิงเข้าที่ปอดข้างซ้าย หนึ่งสัปดาห์ต่อมาเพื่อนๆเห็นภาพเขาในหนังสือพิมพ์เสียชีวิตบนสนามฟุตบอล
คุณแม่ลิ้มและพ่อจินดา ทองสินธุ์ ไม่ทราบข่าวการเสียชีวิตของจารุพงษ์ ได้ออกตามหาเขาหลายสิบปี จนกระทั่งในปี พ.ศ. 2539 เพื่อนๆของเขาได้เดินทางไปหาแม่ลิ้มและพ่อจินดาเพื่อแจ้งข่าว

**การรำลึก**
ในปี พ.ศ. 2539 เพื่อเป็นการระลึกถึงจารุพงษ์ ชื่อของเขาถูกนำไปเป็นชื่อห้องประชุม "จารุพงษ์ ทองสินธุ์" ของ สภานักศึกษา มหาวิทยาลัยธรรมศาสตร์ (ตั้งอยู่ที่ตึกกิจกรรม ท่าพระจันทร์) แต่ภายหลังปี พ.ศ. 2556 มีการปรับปรุงตึกกิจกรรมที่ท่าพระจันทร์ ชื่อเขาจึงได้ถูกถอดออกไป
ในงานรำลึก 6 ตุลาฯ ปี พ.ศ. 2562 สภานักศึกษามหาวิทยาลัยธรรมศาสตร์ได้มอบรางวัลจารุพงษ์ ทองสินธุ์ เพื่อประชาธิปไตยเป็นครั้งแรก ให้แก่นักกิจกรรมที่เคลื่อนไหวเรียกร้องและปกป้องประชาธิปไตย เช่นเดียวกับที่จารุพงษ์ได้เคลื่อนไหวในเหตุการณ์ 6 ตุลาฯ พิธีมอบรางวัล จัดขึ้นทุกปีตั้งแต่นั้นเป็นต้นมา

**อ้างอิง**

**แหล่งข้อมูลอื่น**
  รายละเอียด จารุพงษ์ ทองสินธุ์ date=2007-03-11  จากเว็บ 2519.net
หมวดหมู่:บุคคลจากจังหวัดสุราษฎร์ธานี‎‎
หมวดหมู่:ชาวไทยเชื้อสายไหหลำ‎‎
หมวดหมู่:นักเคลื่อนไหวเด็ก
หมวดหมู่:นักเคลื่อนไหวชาวไทย
หมวดหมู่:นักเขียนชาวไทย
หมวดหมู่:บุคคลที่เกี่ยวข้องกับเหตุการณ์ 6 ตุลา
หมวดหมู่:บุคคลจากโรงเรียนสุราษฎร์ธานี
หมวดหมู่:บุคคลจากโรงเรียนวัดสุทธิวราราม
หมวดหมู่:บุคคลจากคณะศิลปศาสตร์ มหาวิทยาลัยธรรมศาสตร์
อุทกทาน

อุทกทาน มีความหมายว่า ให้ทานด้วยน้ำ (หรือให้น้ำเป็นทาน) เป็นศาลตั้งอยู่ริมถนนราชดำเนินใน ใกล้โรงแรมรัตนโกสินทร์ และ สะพานผ่านพิภพลีลา สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว เป็นปูนปั้นรูปพระแม่ธรณีกำลังบีบมวยผม มีน้ำสะอาดไหลออกมาจากปลายมวยผม สามารถใช้ดื่มกินได้
อุทกทาน สร้างจากพระราชดำริของสมเด็จพระศรีพัชรินทราบรมราชินีนาถ พระบรมราชชนนีพันปีหลวง เพื่อแจกจ่ายน้ำดื่มสะอาดบริสุทธิ์ให้ผู้คนทั่วไป โดยพระบาทสมเด็จพระมงกุฏเกล้าเจ้าอยู่หัว ขณะกำลังทรงพระยศเป็น เจ้าฟ้าวชิราวุธฯ อยู่นั้น ได้พระราชทานคำแนะนำให้สร้างอุทกทาน เป็นรูปพระแม่ธรณีบีบมวยผม ปั้นขึ้นด้วยฝีพระหัตถ์ของ สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ร่วมกับ พระยาจินดารังสรรค์ (พลับ) แล้วเสร็จทำพิธีเปิดในวันที่ 27 ธันวาคม พ.ศ. 2460 อันเป็นวันเฉลิมพระชนมพรรษาของ สมเด็จพระศรีพัชรินทราบรมราชินีนาถ
ในสมัยสงครามโลกครั้งที่ 2 เป็นยุคที่ข้าวยากหมากแพง อุทกทานนี้ถูกชาวบ้านเข้ามาขโมยเอาอุปกรณ์ท่อน้ำต่างๆไป จนทำให้ใช้การไม่ได้ และได้รับการซ่อมแซมให้ใช้ได้เหมือนเดิมในรัฐบาลจอมพลสฤษดิ์ ธนะรัชต์ แต่สถานที่นี้ก็ไม่ได้ใช้เป็นที่แจกจ่ายน้ำสะอาดอีกต่อไป คงเหลือแต่ศาลศักดิ์สิทธิ์ ที่ให้ผู้คนมาสักการะ
บริเวณลานอุทกทาน เคยมีแผงขายหนังสือจำนวนหลายสิบร้าน จนเป็นแหล่งขายหนังสือที่สำคัญ ก่อนที่จะถูกกรุงเทพมหานครให้ย้ายไปอยู่ที่สวนจตุจักร ในปี พ.ศ. 2528
รูปพระแม่ธรณีบีบมวยผม แสดงถึงความอุดมสมบูรณ์ จึงถูกใช้เป็นสัญลักษณ์ของหลายหน่วยงาน รวมทั้งเป็นเครื่องหมายของกิจการประปาในประเทศไทยทั้งการประปานครหลวง การประปาส่วนภูมิภาค และ พรรคประชาธิปัตย์

**แหล่งข้อมูลอื่น**
 url=http://maps.google.com/maps?t=k&q=Thailand&om=1&ll=13.756252,100.495103&spn=0.002386,0.005364
*100.494769
หมวดหมู่:ประติมากรรม
หมวดหมู่:คำศัพท์ศาสนาพุทธ
หมวดหมู่:โบราณสถานในเขตพระนคร
มหาวิทยาลัยแอริโซนาสเตต

ทางเดินใน มหาวิทยาลัยแอริโซนาสเตต
มหาวิทยาลัยแอริโซนาสเตต (Arizona State University) เป็นมหาวิทยาลัยรัฐบาลในสหรัฐอเมริกา ตั้งอยู่ที่เมืองเทมพี รัฐแอริโซนา มหาวิทยาลัยก่อตั้งในปี ค.ศ. 1885 ในปี ค.ศ. 2005 มีนักศึกษามากกว่า 60,000 คน โดยมีในแคมปัสหลัก 51,612 คน ซึ่งนับเป็นมหาวิทยาลัยที่มีนักศึกษามากที่สุดในประเทศ มหาวิทยาลัยแอริโซนาสเตตมี 3 แคมปัส ได้แก่ในเมืองเทมพี เมืองฟีนิกซ์ และเมืองเมซา

**แหล่งข้อมูลอื่น**
  เว็บไซต์มหาวิทยาลัยแอริโซนาสเตต-  สมาคมคนไทยใน มหาวิทยาลัยแอริโซนาสเตต
อแริโซนาสเตต
มาโนช เสนาชู

มาโนช เสนาชู (เกิด 31 ธันวาคม พ.ศ. 2512) อดีตสมาชิกสภาผู้แทนราษฎรจังหวัดนครศรีธรรมราช สังกัดพรรคคนขอปลดหนี้ เป็น สส.คนเดียวในสภาผู้แทนราษฎร พ.ศ. 2549 ที่ไม่ได้สังกัดพรรคไทยรักไทย

**การศึกษา**
มาโนช เสนาชู จบการศึกษาชั้นมัธยมศึกษา โรงเรียนชะอวดวิทยาคาร ระดับปริญญาตรี คณะศิลปศาสตร์ หลักสูตรยุทธศาสตร์สำหรับบริหารระดับสูง (สมาคมยุทธศาสตร์ประเทศไทย) มหาวิทยาลัยเกริก และระดับปริญญาโท คณะรัฐประศาสนศาสตร์ มหาวิทยาลัยเกริก
สมัยเรียนที่มหาวิทยาลัยรามคำแหงได้รับเลือกเป็นประธานนักศึกษากลุ่มราม-ชะอวด และเป็นแนวร่วมต่อสู้ รสช. ในเหตุการณ์พฤษภาทมิฬ

**การทำงาน**
มาโนช เสนาชู เคยลงสมัคร นายกองค์การบริหารส่วนตำบลท่าเสม็ด แต่ไม่ได้รับเลือกตั้ง ต่อมาในปี พ.ศ. 2540 เป็นรองผู้อำนวยการพรรคความหวังใหม่ และเป็นผู้ช่วย ส.ส.สุโขทัย กุศล หมีเทศ พรรคความหวังใหม่ ในปีต่อมาได้ย้ายมาสังกัดพรรคคนขอปลดหนี้ ดำรงตำแหน่งกรรมการบริหารพรรค เคยเป็นผู้สมัครระบบบัญชีรายชื่อของพรรคลำดับที่ 3 ในการเลือกตั้ง พ.ศ. 2544 แต่ไม่ได้รับเลือกตั้ง เนื่องจากพรรคฯ ได้รับคะแนนไม่ถึงเกณฑ์ร้อยละ 5 (ได้เพียงร้อยละ 4)
จากนั้นในการเลือกตั้งเมื่อวันที่ 2 เมษายน พ.ศ. 2549 นายมาโนชได้คะแนนเสียงชนะ ผศ.ชิต ปุริโสดม ผู้สมัครจากพรรคไทยรักไทย ด้วยคะแนน 3,712 ต่อ 3,033 คะแนน ขณะที่สัดส่วนผู้ไม่ประสงค์ลงคะแนนสูงถึง 36,878 ใบ และมีบัตรเสีย 7,771 ใบ  มีผู้มาใช้สิทธิทั้งหมด 51,394 คน จากผู้มีสิทธิทั้งหมด 105,427 คน  
ในการเลือกตั้งสมาชิกสภาผู้แทนราษฎรในประเทศไทย พ.ศ. 2550 นายมาโนชลงสมัคร ส.ส. นครศรีธรรมราช เขตที่ 3 ประกอบด้วย อำเภอหัวไทร, อำเภอเชียรใหญ่, อำเภอชะอวด, อำเภอปากพนัง  สังกัดพรรคมัชฌิมาธิปไตย แต่ไม่ได้รับเลือก ต่อมาในการเลือกตั้ง พ.ศ. 2554 ได้ย้ายมาลงสมัครในสังกัดพรรคมาตุภูมิ แต่ไม่ได้รับเลือกตั้ง

**อ้างอิง**
หมวดหมู่:นักการเมืองจากจังหวัดนครศรีธรรมราช
หมวดหมู่:บุคคลจากอำเภอสิชล
หมวดหมู่:พรรคมัชฌิมาธิปไตย
หมวดหมู่:พรรคมาตุภูมิ
หมวดหมู่:พรรคภูมิใจไทย
หมวดหมู่:บุคคลจากคณะศิลปศาสตร์ มหาวิทยาลัยเกริก
กุศลศรีอริยะ ศรีอารวงศา

กุศลศรีอริยะ ศรีอารวงศา นักการเมืองชาวไทยผู้มีหลายชื่อและเคยสังกัดหลายพรรคการเมือง เป็นอดีตสมาชิกสภาผู้แทนราษฎรจังหวัดสุโขทัย 4 สมัย สังกัดพรรคกิจสังคมและพรรคความหวังใหม่ ปัจจุบันมีอาชีพเป็นที่ปรึกษาบริษัทเอกชนแห่งหนึ่ง และประกอบธุรกิจส่วนตัว

**ประวัติ**
เดิมมีชื่อว่า กุศล หมีเทศ เกิดเมื่อวันที่ 28 กุมภาพันธ์ พ.ศ. 2499 ที่จังหวัดสุโขทัย เป็นบุตรนายชื้น-นางกุหลาบ หมีเทศ อาศัยที่ตำบลท่าฉนวน อำเภอกงไกรลาศ จังหวัดสุโขทัย
ต่อมาเปลี่ยนชื่อตัวและนามสกุลเป็น "กุศลหมีเทศริ์ ศรีอารวงศา" และลาออกจากตำแหน่งหัวหน้าพรรคไทยเป็นไท เมื่อ 25 ธันวาคม พ.ศ. 2552

**การศึกษา**
กุศล หมีเทศ สำเร็จการศึกษาระดับปริญญาตรี สาขาเคมี มหาวิทยาลัยศรีนครินทรวิโรฒ ประสานมิตร เมื่อปี พ.ศ. 2522 และต่อมาในปี พ.ศ. 2529 สำเร็จการศึกษาระดับปริญญาโท สาขารัฐประศาสนศาสตร์ จากสถาบันบัณฑิตพัฒนบริหารศาสตร์

**การทำงาน**
กุศล หมีเทศ ได้รับเลือกตั้งเป็นสมาชิกสภาผู้แทนราษฎร จังหวัดสุโขทัย สังกัดพรรคกิจสังคม ในปี พ.ศ. 2526, พ.ศ. 2531 และ เดือนมีนาคม พ.ศ. 2535 ต่อมาในปี พ.ศ. 2538 ได้ย้ายมาสังกัดพรรคมวลชน แต่ไม่ได้รับเลือกตั้ง กระทั่งในการเลือกตั้ง พ.ศ. 2539 ได้รับเลือกเป็น ส.ส.สุโขทัยอีกครั้ง ในสังกัดพรรคความหวังใหม่
ในปี พ.ศ. 2541 ได้เปลี่ยนชื่อเป็น "ปราบสะตา หมีเทศ" และก่อตั้ง พรรคเกษตรมหาชน ดำรงตำแหน่งหัวหน้าพรรค และลงสมัคร ส.ส.ในปี พ.ศ. 2544 แต่ไม่ได้รับการเลือกตั้ง ปัจจุบันเปลี่ยนชื่อตัวและนามสกุลเป็น "กุศลหมีเทศริ์ ศรีอารวงศา" และลาออกจากตำแหน่งหัวหน้าพรรคไทยเป็นไท เมื่อ 25 ธันวาคม พ.ศ. 2552
ในปี 2564 กุศลเป็นข่าวทางสื่อมวลชนอีกครั้งเมื่อเขาถูกกล่าวถึงว่าอ้างตัวเป็นพระศรีอริยเมตไตรย ต่อมาในเดือนกันยายน พ.ศ. 2566 เขาถูกจับกุมในข้อหาเกี่ยวกับการหลอกลวงฉ้อโกงทรัพย์

**ชื่อและการเปลี่ยนชื่อ**
 กุศล หมีเทศ- กุศล หมีเทศทอง (2535-2538 และ 2544)- ปราบสะตา หมีเทศ (2541)- ดารัณ หมีเทศสุโข (2548)- ชูชาติ ประทานธรรม (2549)- กุศลหมีเทศริ์ ศรีอารวงศา (2552)- กุศลศรีอริยะ ศรีอารวงศา (2563)

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอกงไกรลาศ
หมวดหมู่:นักการเมืองจากจังหวัดสุโขทัย
หมวดหมู่:สมาชิกสภาผู้แทนราษฎรจังหวัดสุโขทัย
หมวดหมู่:พรรคสหประชาธิปไตย
หมวดหมู่:นักการเมืองพรรคกิจสังคม
หมวดหมู่:พรรคมวลชน
หมวดหมู่:นักการเมืองพรรคความหวังใหม่
หมวดหมู่:พรรคมาตุภูมิ
หมวดหมู่:บุคคลจากคณะวิทยาศาสตร์ มหาวิทยาลัยศรีนครินทรวิโรฒ
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
คณะสถาปัตยกรรมศาสตร์ มหาวิทยาลัยรังสิต

คณะสถาปัตยกรรมศาสตร์ มหาวิทยาลัยรังสิต เป็นคณะสถาปัตยกรรมศาสตร์ของมหาวิทยาลัยเอกชน คณบดีผู้ก่อตั้ง คือ ศาสตราจารย์ ดร.เรืองศักดิ์ กันตะบุตร คณบดีคนต่อมาคือ ผศ.สุธน วิริยะสมบูรณ์ และคณบดีคนปัจจุบัน คือ ผศ.ดร.นฤพนธ์ ไชยยศ
ปัจจุบัน คณะสถาปัตยกรรมศาสตร์ มหาวิทยาลัยรังสิต เน้นการเรียนการสอนโดยใช้วิธีการสอนแบบใหม่เชิงบูรณาการและผู้เรียนเป็นศูนย์กลาง ให้นักศึกษาได้ปฏิบัติงานจริง และมีทักษะในการใช้คอมพิวเตอร์เพื่อช่วยในการออกแบบสถาปัตยกรรม

**หลักสูตรที่เปิดสอน**

**ระดับปริญญาตรี**
 หลักสูตรสถาปัตยกรรมศาสตรบัณฑิต (B.Arch)
ชื่อปริญญาและสาขาวิชา
ชื่อเต็ม (ภาษาไทย)        :    สถาปัตยกรรมศาสตรบัณฑิต
ชื่อเต็ม (ภาษาอังกฤษ)    :    Bachelor of Architecture
ชื่อย่อ (ภาษาไทย)         :    สถ.บ.
ชื่อย่อ (ภาษาอังกฤษ)     :    B.Arch 
จำนวนหน่วยกิตที่เรียนตลอดหลักสูตร
จำนวนหน่วยกิตตลอดหลักสูตร    154    หน่วยกิต
รูปแบบของหลักสูตร
หลักสูตรระดับปริญญาตรี 5 ปี 
ประเภทของหลักสูตร
หลักสูตรปริญญาตรีทางวิชาชีพ
ภาษาที่ใช้  
ภาษาไทยและภาษาอังกฤษ
การรับเข้าศึกษา
นักศึกษาไทยและนักศึกษาต่างชาติ
ติดต่อ : สำนักงานรับนักศึกษา https://www.rsu.ac.th/admission/fix-attempted=yes 
เวลาทำการ 08.30 - 16.30 น. วันจันทร์ - วันศุกร์ (โทร.02-791-5500 - 10)
ปรัชญา
ศาสตร์ที่รวมด้านศิลป์และวิทยาศาสตร์มาใช้ในการออกแบบงานสถาปัตยกรรมที่มีความเป็นสากล พัฒนากระบวนการเรียนรู้และทักษะที่เหมาะสม เพื่อให้นักศึกษาค้นพบศักยภาพ มีทักษะ สร้างอัตลักษณ์ที่เหมาะสมของตน ให้ความสำคัญกับกระบวนการทำงานร่วมกันในแบบมืออาชีพ และสร้างผลงานที่มิได้วัดผลเพียงแต่คุณค่าในรูปแบบของสถาปัตยกรรม แต่เป็นนวัตกรรมที่ยกระดับคุณภาพชีวิต ทั้งในแง่เศรษฐกิจ วัฒนธรรม และสิ่งแวดล้อม 
ความสำคัญ
วิชาชีพสถาปัตยกรรมเป็นวิชาชีพที่มีส่วนอย่างมากในการพัฒนาประเทศ  แต่ในปัจจุบันวิชาชีพสถาปัตยกรรมเป็นวิชาชีพหนึ่งที่ต้องต้อง​เผชิญ​กับ​ภาวะ​การ​แข่งขัน​ทางการตลาด​และ​การ​ค้า​เสรี​ การศึกษาทางด้านสถาปัตยกรรมจำเป็นต้องเร่ง​ปรับ​ตัว​และ​ยก​ระดับ​มาตรฐาน​การ​ปฏิบัติ​วิชาชีพ​ โดย​การ​พัฒนา​การเรียนการสอนวิชาชีพ​สถาปัตยกรรม​ในประเทศไทยอย่าง​เป็น​ระบบ​และ​เร่ง​ด่วน​ ​เพื่อ​เพิ่ม​โอกาส ในการ​แข่งขัน​วิชาชีพ​ทั้งในระดับประเทศและระดับสากล 
วัตถุประสงค์ของหลักสูตร
เพื่อผลิตบัณฑิตให้มีความรู้ความสามารถและทักษะในการออกแบบงานสถาปัตยกรรมโดยมุ่งเน้นให้มีความเข้าใจกระบวนการออกแบบทางด้านสถาปัตยกรรมทุกขั้นตอน  สามารถบูรณาการทุกศาสตร์ที่เกี่ยวข้องกับวิชาชีพ ประยุกต์ใช้เทคโนโลยีให้เหมาะสมกับกระบวนการออกแบบ ให้มีความสำนึกต่อสังคม สิ่งแวดล้อมและมีจริยธรรมในการประกอบวิชาชีพ เข้าใจระบบอุตสาหกรรมการก่อสร้างและประยุกต์ใช้กับการพัฒนาตนเองได้ ประยุกต์องค์ความรู้ในการประกอบอาชีพทางสถาปัตยกรรมและอาชีพที่เกี่ยวข้อง

**ศูนย์บริการวิชาการ**
คณะสถาปัตยกรรมศาสตร์ มหาวิทยาลัยรังสิต ได้จัดตั้งศูนย์บริการวิชาชีพ และวิชาการ (Academic Service Center) เพื่อให้นักศึกษา อาจารย์ ได้ปฏิบัติงานวิชาชีพ ในลักษณะการบริการแก่สังคม นักศึกษาจะได้เรียนรู้จากประสบการณ์จริง เมื่อสำเร็จการศึกษาแล้วสามารถปฏิบัติงานได้ทันที

**แหล่งข้อมูลอื่น**
  เว็บไซต์คณะสถาปัตยกรรมศาสตร์ มหาวิทยาลัยรังสิต date=2008-07-26 -  เฟสบุ๊คของคณะสถาปัตยกรรมศาสตร์ มหาวิทยาลัยรังสิต-  instagram -  archrsu twitter
รังสิต
หมวดหมู่:มหาวิทยาลัยรังสิต
หมวดหมู่:สงครามโลกครั้งที่สอง

หมวดหมู่:สงครามในคริสต์ทศวรรษ 1930
หมวดหมู่:สงครามในคริสต์ทศวรรษ 1940
หมวดหมู่:สงครามโลก
หมวดหมู่:สงครามยุคใหม่
หมวดหมู่:สงครามเกี่ยวข้องกับทวีปยุโรป
หมวดหมู่:สงครามเกี่ยวข้องกับทวีปเอเชีย
หมวดหมู่:สงครามเกี่ยวข้องกับทวีปแอฟริกา
หมวดหมู่:สงครามเกี่ยวข้องกับเขตโอเชียเนีย
หมวดหมู่:สงครามในคริสต์ศตวรรษที่ 20
หมวดหมู่:หมวดหมู่ตั้งตามชื่อสงคราม
หมวดหมู่:สงครามเกี่ยวข้องกับออสเตรีย
หมวดหมู่:สงครามเกี่ยวข้องกับออสเตรเลีย
หมวดหมู่:สงครามเกี่ยวข้องกับพม่า
หมวดหมู่:สงครามเกี่ยวข้องกับไทย
หมวดหมู่:สงครามเกี่ยวข้องกับสหภาพโซเวียต
หมวดหมู่:สงครามเกี่ยวข้องกับสหราชอาณาจักร
หมวดหมู่:สงครามเกี่ยวข้องกับสหรัฐ
หมวดหมู่:สงครามเกี่ยวข้องกับเยอรมนี
หมวดหมู่:สงครามเกี่ยวข้องกับฮังการี
หมวดหมู่:สงครามเกี่ยวข้องกับโปแลนด์
หมวดหมู่:สงครามเกี่ยวข้องกับลิทัวเนีย
หมวดหมู่:สงครามเกี่ยวข้องกับฝรั่งเศส
หมวดหมู่:สงครามเกี่ยวข้องกับนอร์เวย์
หมวดหมู่:สงครามเกี่ยวข้องกับเดนมาร์ก
หมวดหมู่:สงครามเกี่ยวข้องกับเวียดนาม
หมวดหมู่:สงครามเกี่ยวข้องกับเนเธอร์แลนด์
หมวดหมู่:สงครามเกี่ยวข้องกับตุรกี
หมวดหมู่:สงครามเกี่ยวข้องกับซีเรีย
หมวดหมู่:สงครามเกี่ยวข้องกับกรีซ
หมวดหมู่:สงครามเกี่ยวข้องกับญี่ปุ่น
หมวดหมู่:สงครามเกี่ยวข้องกับสาธารณรัฐจีน
หมวดหมู่:สงครามเกี่ยวข้องกับบริติชอินเดีย
หมวดหมู่:สงครามเกี่ยวข้องกับอินเดีย
หมวดหมู่:สงครามเกี่ยวข้องกับอิตาลี
หมวดหมู่:สงครามเกี่ยวข้องกับอิหร่าน
หมวดหมู่:สงครามเกี่ยวข้องกับอียิปต์
หมวดหมู่:สงครามเกี่ยวข้องกับบัลแกเรีย
หมวดหมู่:สงครามเกี่ยวข้องกับกัมพูชา
หมวดหมู่:สงครามเกี่ยวข้องกับฟิลิปปินส์
หมวดหมู่:สงครามเกี่ยวข้องกับเชโกสโลวาเกีย
หมวดหมู่:สงครามเกี่ยวข้องกับบราซิล
คณิตศาสตร์การเงิน

วิศวกรรมการเงิน หรือ คณิตศาสตร์การเงิน (อังกฤษ: Financial Engineering,  Financial Mathematics) เป็นสาขาหนึ่งในคณะวิทยาศาสตร์, คณะพาณิชยศาสตร์และการบัญชี และ คณะบริหารธุรกิจ (สำหรับคณะพาณิชยศาสตร์และการบัญชีกับคณะบริหารธุรกิจ คณิตศาสตร์การเงินจะเข้าไปเป็นหนึ่งในรายวิชาของสาขาการเงินการลงทุนหรือการเงินการธนาคาร และ สาขาการบัญชี ส่วนวิศวกรรมการเงิน จะถูกแยกออกมาเป็นสาขาหนึ่งในคณะ ฯ ทั้งนี้ ขึ้นอยู่กับมหาวิทยาลัยแต่ละแห่ง เป็นผู้กำหนดสาขาวิชา สำหรับประเทศไทย สาขาวิศวกรรมการเงิน ถือว่าเป็นสาขาที่ใหม่และไม่มีคนรู้จักมากนัก) ซึ่งสาขานี้จะศึกษาทางด้านการเงิน โดยอาศัยเครื่องมือทางคณิตศาสตร์ในการวิเคราะห์ สาขานี้จะมีความสัมพันธ์ใกล้ชิดกับ คณะเศรษฐศาสตร์ สาขาเศรษฐศาสตร์การเงิน แต่จะศึกษาแบบเจาะลึกกว่าและมีนามธรรมที่ชัดเจน
วิศวกรรมการเงิน หรือ คณิตศาสตร์การเงิน จะใช้เครื่องมือทางคณิตศาสตร์โดยเฉพาะ ซึ่งเป็นเครื่องมือทางสถิติ ในการวิเคราะห์ความเสี่ยงทางการเงินและประเมินมูลค่าของตราสารทางการเงิน เช่น ตราสารอนุพันธ์ เป็นต้น

**หัวข้อต่าง ๆ ในเรื่องวิศวกรรมการเงิน**

**เครื่องมือที่ใช้ในการศึกษาเรื่องการเงิน**
 ความน่าจะเป็น (Probability)
** การแจกแจงความน่าจะเป็น (Probability distribution)
*** การแจกแจงแบร์นุลลี (Bernoulli distribution)
*** การแจกแจงทวินาม (Binomial distribution)
*** การแจกแจงปัวซง (Poisson distribution)
*** การแจกแจงปรกติ (Normal distribution)
*** การแจกแจงล็อกปรกติ (Log-normal distribution)
*** การแจกแจงไคกำลังสอง (Chi-square distribution)
*** การแจกแจงที (Student's t distribution)
*** การแจกแจงเอฟ (F distribution)- ค่าคาดหวัง (Expected value)- มูลค่าความเสี่ยง (Value at Risk : VaR)- แคลคูลัสเฟ้นสุ่ม (Stochastic calculus)- การเคลื่อนที่แบบบราวน์ (Brownian motion)- การแยกแบบโชเลสกี (Cholesky decomposition)- การวิเคราะห์การถดถอย (Regression analysis)- วิธีมอนเตการ์โล (Monte Carlo method)- สมการเชิงอนุพันธ์ย่อย (Partial differential equations)- ค่าความผันผวน (Volatility)
** แบบจำลอง ARCH (ARCH model)
** แบบจำลอง GARCH (GARCH model)

**การประเมินราคาตราสารอนุพันธ์**
 สัญญาฟิวเจอร์ส (Futures contract)- ตราสารสิทธิ หรือ ออปชัน (Option)
** แบบจำลองทวินาม (Binomial model)
** แบบจำลองแบล็กโชลส์ (Black-Scholes model)
** ค่าความผันผวนโดยนัย (Implied volatility)- ตราสารอนุพันธ์บนอัตราดอกเบี้ย (Interest rate derivatives)
หมวดหมู่:คณิตศาสตร์ประยุกต์
หมวดหมู่:การเงิน